## Igualtat i la Universitat de València aborden línies d'acció comunes en matèria d'igualtat, diversitat i violència de gènere

*** La secretària autonòmica d'Igualtat i Diversitat, Asunción Quinzá, s'ha reunit amb la vicerectora d'Igualtat, Diversitat i Polítiques Inclusives de la Universitat de València, Helena Rausell**

La secretària autonòmica d'Igualtat i Diversitat, Asunción Quinzá, ha mantingut una trobada amb la vicerectora d'Igualtat, Diversitat i Polítiques Inclusives de la Universitat de València, Helena Rausell, per a analitzar línies d'acció comunes, dins de la ronda de primers contactes que està mantenint amb institucions i entitats del sector.

Durant la reunió, la secretària autonòmica s'ha interessat pels convenis i col·laboracions que en estos moments es troben en marxa subscrits per la Vicepresidència Segona i Conselleria de Serveis Socials, Igualtat i Habitatge i la Universitat de València.

Així mateix, s'han abordat futurs acords de col·laboració entre les dos institucions relacionats amb iniciatives del sector d'igualtat, diversitat i violència de gènere “per a poder avançar de manera coordinada en estes matèries” ha assenyalat Quinzá.

A la trobada han assistit també la directora general d'Igualtat i de l'Institut de les Dones, Davinia Bono, i el director general de Diversitat, Stephane Soriano.

Fecha: 21/09/2023